Báyìí ni mo bẹ̀rẹ̀ sí wí, àṣé bí mo ti ń sọ̀rọ̀ nì, ọ̀kan nínú àwọn ọlọ́pàá wọn-ọnnì ń gbọ́ ohun tí mo ń sọ bẹ́ẹ̀ ni ọlọ́pàá yìí jẹ́ ọ̀kan nínú àwọn ìrànńṣẹ́ tí ọmọ ènìyàn máa ń bá pádè ní òde ayé tí wọ́n jẹ́ ọ̀lẹ àti àgbàgebè tí í máa fi òfófó wá ojúrere lọ́dọ̀ ọ̀gá wọn kí onítọ̀hún máa baà rí àṣírí wọn. Ọlọ́pàá ejò yìí gbé ọ̀rọ̀ mi lọ sí iwájú Òjòlà-ìbínú, ó ní mo fi í lé Ọlọ́run Ọba lọ́wọ́.
Bayii ni mo bere si wi, ase bi mo ti n soro ni, okan ninu awon olopaa won-onni n gbo ohun ti mo n so bee ni olopaa yii je okan ninu awon irannse ti omo eniyan maa n ba pade ni ode aye ti won je ole ati agbagebe ti i maa fi ofofo wa ojurere lodo oga won ki onitohun maa baa ri asiri won. Olopaa ejo yii gbe oro mi lo si iwaju Ojola-ibinu, o ni mo fi i le Olorun Oba lowo.